Nomadland

Nomadland on vuonna 2020 ensi-iltansa saanut yhdysvaltalainen neo-Western-draamaelokuva, jonka on ohjannut ja käsikirjoittanut Chloé Zhao. Elokuvan pääosaa esittää Frances McDormand. Se kertoo Fern-nimisestä naisesta (McDormand), joka menetettyään työnsä pakkaa omaisuutensa pakettiautoon ja alkaa elämään yhteiskunnan ulkopuolella, nykypäivän nomadina. Elokuva käsittelee ikääntyvää ja köyhtyvää amerikkalaista työväenluokkaa vuoden 2008 talouskriisin jälkeisessä ajassa. Elokuva perustuu Jessica Bruderin samannimiseen tietokirjaan, joka julkaistiin vuonna 2017.

Nomadland sai maailmanensi-iltansa Venetsian elokuvajuhlilla 11. syyskuuta 2020, jossa se palkittiin Kultaisella leijonalla. Elokuva julkaistiin suoratoistopalvelu Hulussa 19. helmikuuta 2021. Suomessa elokuva sai ensi-iltansa 26. maaliskuuta 2021.

Elokuva oli arvostelumenestys ja sen ohjaus, käsikirjoitus, leikkaus, kuvaus ja roolisuoritukset, etenkin McDormandin roolisuoritus, saivat ylistystä. Elokuva sai kuusi Oscar-ehdokkuutta vuoden 2021 gaalassa, joista se voitti kolme: paras elokuva, paras ohjaus ja paras naispääosa (McDormand). Se palkittiin myös kahdella Golden Globella vuoden 2021 gaalassa parhaasta draamaelokuvasta ja parhaasta ohjauksesta. Zhao'sta tuli toinen nainen ja ensimmäinen aasialainen nainen, jolle on myönnetty parhaan ohjaajan palkinto. Film Independent Spirit Awards -gaalassa Nomadland otti voiton neljässä kategoriassa (paras elokuva, ohjaus, leikkaus ja kuvaus), minkä lisäksi Frances McDormand oli ehdolla roolistaan.

 Näyttelijät 

Oikean elämän nomadit Linda May, Swankie ja Bob Wells esiintyvät myös elokuvassa.

 Vastaanotto 

Rotten Tomatoes -sivuston mukaan 356 arvostelun perusteella kriitikoiden arvosteluista 94 prosenttia oli myönteisiä. Metacritic-sivuston mukaan 49 arvostelun perusteella laskettuna kriitikoiden arvosteluista 94 prosenttia oli myönteisiä.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas Tulos Lähde Bafta Paras elokuva Frances McDormand, Peter Spears, Mollye Asher, Dan Janvey ja Chloé Zhao   Paras ohjaus Chloé Zhao  Paras sovitettu käsikirjoitus  Paras leikkaus  Paras naispääosa Frances McDormand  Paras kuvaus Joshua James Richards  Paras äänitys Sergio Diaz, Zach Seivers ja M. Wolf Snyder   Golden Globe Paras draamaelokuva   Paras naispääosa draamaelokuvassa Frances McDormand  Paras ohjaus Chloé Zhao  Paras käsikirjoitus  Oscar Paras elokuva Frances McDormand, Peter Spears, Mollye Asher, Dan Janvey ja Chloé Zhao   Paras ohjaus Chloé Zhao  Paras naispääosa Frances McDormand  Paras sovitettu käsikirjoitus Chloé Zhao  Paras kuvaus Joshua James Richards  Paras leikkaus Chloé Zhao  Screen Actors Guild Paras naispääosa Frances McDormand   Venetsian elokuvajuhlat Kultainen leijona Chloé Zhao   Fair Play Cinema Award  SIGNIS Award - Kunniamaininta 

 Lähteet 

 Aiheesta muualla 
 Virallinen sivusto 




Luokka:Vuoden 2020 yhdysvaltalaiset elokuvat
Luokka:Yhdysvaltalaiset draamaelokuvat
Luokka:Yhdysvaltalaiset road moviet
Luokka:Tietokirjoihin perustuvat elokuvat
Luokka:Parhaan elokuvan Oscar-palkinnon saaneet elokuvat
Luokka:Parhaan ohjauksen Oscar-palkinnon saaneet elokuvat
Luokka:Parhaan naispääosan Oscar-palkinnon saaneet elokuvat
Luokka:Golden Globe -palkitut elokuvat
Luokka:Kultainen leijona -palkitut elokuvat
Luokka:IMAX-elokuvat
Luokka:Elokuvat köyhyydestä